PMIndiaData/PMIndiaSum huggingface dataset:
কল্যাণ সিং জী’র দ্রুত আরোগ্যের জন্য সাধারণ মানুষের সঙ্গে প্রধানমন্ত্রীও প্রার্থনা জানিয়েছেন

প্রধানমন্ত্রী শ্রী নরেন্দ্র মোদী শ্রী কল্যাণ সিং জী’র নাতির সঙ্গে কথা বলেছেন এবং এই অসুস্থ নেতার দ্রুত আরোগ্য কামনা করেছেন। কথোপকথনের সময় প্রধানমন্ত্রী কল্যাণ সিং জী-র সঙ্গে পুরনো দিনের কথার স্মৃতিচারণ করেন। প্রধানমন্ত্রী বলেন, তাঁর সঙ্গে কথা বলে সবসময়ই নতুন কিছু শেখা ও নতুন অভিজ্ঞতা সঞ্চয়ের সুযোগ হত। একাধিক ট্যুইট বার্তায় প্রধানমন্ত্রী বলেছেন, “দেশের অসংখ্য মানুষ কল্যাণ সিং জীর দ্রুত আরোগ্যের জন্য প্রার্থনা করছেন। গতকাল জে পি নাড্ডা জী এবং মুখ্যমন্ত্রী যোগী আদিত্যনাথ জী ও অন্যান্য নেতৃত্ব হাসপাতালে তাঁকে দেখতে যান। আমি তাঁর নাতির সঙ্গে কথা বলেছি এবং তাঁর স্বাস্থ্য বিষয়ে খোঁজ খবর নিয়েছি। জে পি নাড্ডা জীর সঙ্গে কথোপকথনের সময় কল্যাণ সিং জী আমাকে স্মরণ করেছেন বলে জানতে পেরে আমি অভিভূত। কল্যাণ সিং জীর সঙ্গে আমার কথোপকথনের স্মৃতি খুবই মধুর। সেই স্মৃতির বেশ কয়েকটি পুনরায় আমার মনে পড়ছে। তাঁর সঙ্গে কথা বলা বরাবরই এক শিক্ষণীয় অভিজ্ঞতা।”
ভারত ও জাপানের মধ্যে স্বাস্থ্য পরিচর্যা ক্ষেত্রে স্বাক্ষরিত সহযোগিতামূলক সমঝোতাপত্রে  কেন্দ্রীয় মন্ত্রিসভার অনুমোদন

নতুন দিল্লীতে প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৃহস্পতিবারের (৬ ডিসেম্বর) বৈঠকে ভারত ও জাপানের মধ্যে স্বাস্থ্য পরিচর্যা ক্ষেত্রে স্বাক্ষরিত সহযোগিতামূলক সমঝোতাপত্রে কর্মপরবর্তী অনুমোদন পাওয়া গিয়েছে। স্বাক্ষরিত সহযোগিতামূলক সমঝোতাপত্রের নথিপত্র পাওয়ার পরেই এ সংক্রান্ত কাজকর্ম শুরু হবে। দুই দেশের মধ্যে ইতিমধ্যেই যে সব পদক্ষেপ করা হয়েছে, তা স্বাক্ষরিত সমঝোতাপত্রের কার্যকালের মেয়াদ শেষ না হওয়া পর্যন্ত সংশ্লিষ্ট ক্ষেত্রে পদক্ষেপ গ্রহণ প্রক্রিয়া অব্যাহত থাকবে। এই সমঝোতার ফলে দুই দেশের মধ্যে পরম্পরাগত চিকিৎসা পদ্ধতি ক্ষেত্রে দ্বিপাক্ষিক সহযোগিতা বৃদ্ধি পাবে। উভয় দেশেই এ ধরণের চিকিৎসা পদ্ধতির ব্যাপক গুরুত্ব রয়েছে। এই সহযোগিতাকে কার্যকর করার জন্য কোনরকম অতিরিক্ত আর্থিক সংস্থানের প্রয়োজন হবে না। আয়ুষ মন্ত্রকের জন্য বরাদ্দ বাজেট থেকেই গবেষণা ও প্রশিক্ষণ পরিচালনা, সভা-সম্মেলন আয়োজন এবং বিশেষজ্ঞ নিয়োগের খাতে ব্যয়ের প্রয়োজনীয় অর্থের বন্দোবস্ত করা হবে। /…
মিজোরামের মুখ্যমন্ত্রী দেখা করেছেন প্রধানমন্ত্রীর সঙ্গে

নয়াদিল্লি, ০৮ ডিসেম্বর, ২০২২ মিজোরামের মুখ্যমন্ত্রী শ্রী জোরামথাঙ্গা আজ দেখা করলেন প্রধানমন্ত্রী শ্রী নরেন্দ্র মোদীর সঙ্গে। প্রধানমন্ত্রীর অফিস থেকে ট্যুইট করে জানানো হয়েছে; “মিজোরামের মুখ্যমন্ত্রী শ্রী জোরামথাঙ্গা দেখা করেছেন প্রধানমন্ত্রীর সঙ্গে @narendramodi”
ভার্চুয়াল পদ্ধতিতে ভারত ও অস্ট্রেলিয়ার মধ্যে অর্থনৈতিক সহযোগিতা ও বাণিজ্য চুক্তি (ইন্ডিয়া-অস্ট্রেলিয়া ইসিটিএ) স্বাক্ষর অনুষ্ঠানে প্রধানমন্ত্রী শ্রী নরেন্দ্র মোদীর বক্তব্য

নতুন দিল্লি, ২ এপ্রিল, ২০২২ প্রধানমন্ত্রী মরিসন, অস্ট্রেলিয়া ও ভারতের বাণিজ্যমন্ত্রীরা, এবং দুই দেশের সমস্ত বন্ধু, যাঁরা আমাদের সঙ্গে যোগ দিয়েছেন, নমস্কার! এক মাসেরও কম সময়ে আজ আমার বন্ধু স্কটের সঙ্গে তৃতীয়বার মুখোমুখি হয়েছি। আমাদের মধ্যে গত সপ্তাহে ভার্চুয়াল শিখর সম্মেলনে অত্যন্ত ফলপ্রসূ আলোচনা হয়েছে। সে সময় আমরা অর্থনৈতিক সহযোগিতা ও বাণিজ্য চুক্তি সম্পর্কে যত দ্রুত সম্ভব বোঝাপড়ায় পৌঁছোনোর জন্য সংশ্লিষ্ট বিভাগের আধিকারিকদের নির্দেশ দিয়েছিলাম। আমি অত্যন্ত আনন্দিত যে, আজ এই গুরুত্বপূর্ণ চুক্তি স্বাক্ষরিত হচ্ছে। অসাধারণ এই সাফল্যের জন্য আমি দুই দেশের বাণিজ্যমন্ত্রী ও তাঁদের আধিকারিকদের আন্তরিক অভিনন্দন জানাই। আমি বিশেষ ভাবে অস্ট্রেলিয়ার প্রাক্তন প্রধানমন্ত্রী এবং সেদেশের বর্তমান প্রধানমন্ত্রী মিঃ মরিসনের বাণিজ্যদূত মিঃ টনি অ্যাবটকে অভিনন্দন জানাই। তাঁর প্রয়াসের ফলেই চুক্তি স্বাক্ষর প্রক্রিয়া ত্বরান্বিত হয়েছে। বন্ধুগণ, অল্প সময়ের মধ্যে গুরুত্বপূর্ণ এই চুক্তি স্বাক্ষর দুই দেশের পারস্পরিক আস্থাকেই প্রতিফলিত করে। আমাদের দ্বিপাক্ষিক সম্পর্কে নিঃসন্দেহে এটি একটি সন্ধিক্ষণ। আমাদের দুই দেশের অর্থ ব্যবস্থায় এমন অনেক সম্ভাবনা রয়েছে, যা একে অপরের চাহিদা মেটাতে পারে। এই চুক্তির মাধ্যমে অর্থ ব্যবস্থার সুযোগ-সুবিধার পূর্ণ সদ্ব্যবহার করতে পারবো বলেই আমার বিশ্বাস। এই চুক্তি ছাত্র-ছাত্রী, পেশাদার এবং পর্যটক বিনিময় ব্যবস্থাকে আরও সরল করে তুলবে। এর ফলে, দুই দেশের সম্পর্ক আরও নিবিড় হবে। আমি আরও একবার ভারত – অস্ট্রেলিয়া অর্থনৈতিক সহযোগিতা ও বাণিজ্য চুক্তির সফল বোঝাপড়া সম্পূর্ণ করার জন্য দুই দেশের আধিকারিকদের অভিনন্দন জানাই। আজকের এই চুক্তি স্বাক্ষর অনুষ্ঠানে যোগ দেওয়ার জন্য প্রধানমন্ত্রী মরিসনকে আন্তরিক ধন্যবাদ জানাই। অস্ট্রেলিয়ায় আসন্ন নির্বাচন সফল ভাবে আয়োজন করার জন্য তাঁকে শুভেচ্ছা জানাই। আগামীকাল বিশ্বকাপ ফাইনাল ম্যাচের জন্য অস্ট্রেলিয়ার মহিলা ক্রিকেট দলকে আমার শুভেচ্ছা। নমস্কার! বিঃদ্রঃ – এটি প্রধানমন্ত্রীর ভাষণের আক্ষরিক অনুবাদ নয়, মূল ভাষণ তিনি হিন্দিতে দিয়েছিলেন। /
বিশ্বকাপ ফাইনালে ভারতীয় মহিলা ক্রিকেট দলের সাফল্য কামনা করে শুভেচ্ছা প্রধানমন্ত্রীর

বিশ্বকাপ ফাইনালে ভারতীয় মহিলা ক্রিকেট দলের সাফল্য কামনা করে শুভেচ্ছা জানিয়েছেন প্রধানমন্ত্রী শ্রী নরেন্দ্র মোদী। এক বার্তায় তিনি বলেছেন : “আমাদেরমহিলা ক্রিকেট দল আজ বিশ্বকাপের ফাইনালে অবতীর্ণ হচ্ছে। ১২৫ কোটি ভারতবাসীর সঙ্গেমিলিতভাবে আমিও তাদের সাফল্য কামনা করে শুভেচ্ছা জানাই। অধিনায়কমিতালী রাজ রয়েছেন মহিলা ক্রিকেট দলের নেতৃত্বের পুরোভাগে। খেলার সময় তিনি যেরকমস্থির মস্তিষ্কে সবকিছু পরিচালনা করেন, তাতে সমগ্র দল নিশ্চিতভাবেই লাভবান হবে। শুভেচ্ছা জানাইস্মৃতি মান্দানাকেও।তাঁর কাছ থেকে স্থির একাগ্রতার সঙ্গে ভালো খেলাই আমরা আশা করি। মহিলাদেরবিশ্বকাপ ফাইনালে পুনম রাউতকে শুভেচ্ছা জানায় গোটা ভারত। তাঁর খেলা আমাদের গর্বিতকরে। হরমনপ্রীতকাউরের গুণগ্রাহী নয় এমন মানুষ খুঁজে পাওয়া ভার। সেমিফাইনালে তিনি যেভাবে খেলেছেন,তা সকলেরই মনে থাকবে। তাই তাঁকেও জানাই শুভেচ্ছা। ফাইনালেসৌভাগ্য কামনা করি দীপ্তি শর্মারও। সমগ্র দলের পক্ষে তিনি যথেষ্ট মূল্যবান এবংতাঁর খেলা বহু ম্যাচের ভাগ্যই বদলে দিয়েছে। মিড্‌লঅর্ডারে যা প্রয়োজন তা হল ধৈর্য্য ও স্থিরতা যা আমরা আশা করি বেদা কৃষ্ণমূর্তিরঅভিজ্ঞতা থেকে। তাঁকেও আজকের খেলায় শুভেচ্ছা জানাই। উইকেট রক্ষকহিসেবে সুষমা ভার্মার এক গুরুত্বপূর্ণ ভূমিকা রয়েছে। মনে রাখতে হবে, ক্যাচও কিন্তুম্যাচের ভাগ্য নির্ধারণ করে দেয়। ঝুলনগোস্বামী হলেন ভারতের গর্ব। উত্তেজনার মুহূর্তে তাঁর চমৎকার বোলিং পরিস্থিতি বদলেদিতে পারে। ঝুলনকেও জানাই আমাদের শুভেচ্ছা। শিখাপাণ্ডের সার্বিক সাফল্য সমগ্র দলের পক্ষেই খুব গুরুত্বপূর্ণ। তাঁরও সৌভাগ্য কামনাকরি। চমৎকারবোলিং করেন পুনম যাদব। সেরা ব্যাটস্‌ম্যানও বিপদে পড়ে যেতে পারেন তাঁর বোলিং-এরমুখে। শুভেচ্ছা জানাই পুনম যাদবকেও। রাজেশ্বরীগায়কোয়াড় বিখ্যাত স্থির নিশানায় মেপে বল করার জন্য। সৌভাগ্য কামনা করি তাঁরও।” / ..
প্রধানমন্ত্রী ৩১শে অক্টোবর স্ট্যাচু অফ ইউনিটি-তে সর্দার প্যাটেল’কে শ্রদ্ধা জানাবেন

প্রধানমন্ত্রী শ্রী নরেন্দ্র মোদী গুজরাটের কেভাড়িয়ায় স্ট্যাচু অফ ইউনিটিতে আগামীকাল ৩১শে অক্টোবর লৌহ মানব সর্দার বল্লভভাই প্যাটেলকে তাঁর জন্মজয়ন্তীতে শ্রদ্ধা নিবেদন করবেন। প্রধানমন্ত্রী একতা দিবস প্যারেডে অংশ নেবেন। তিনি টেকনোলজি ডেমনোস্ট্রেশন কেন্দ্র পরিদর্শনের পাশাপাশি, কেভাড়িয়ায় সিভিল সার্ভিসে উত্তীর্ণদের সঙ্গে মতবিনিময় করবেন। জাতীয় একতা দিবস গত ২০১৪ সাল থেকে ৩১শে অক্টোবর পালন করা হচ্ছে। সমাজের সর্বস্তরের মানুষ এই দিন ‘ঐক্যের জন্য দৌড়’ – এ অংশগ্রহণ করেন। প্রধানমন্ত্রী গত ২৭শে অক্টোবর ‘মন কি বাত’ অনুষ্ঠানে ‘এক ভারত, শ্রেষ্ঠ ভারত’ গড়ার লক্ষ্যে ‘ঐক্যের জন্য দৌড়’ – এ আরও বেশি করে অংশগ্রহণ করার জন্য সকলের কাছে আবেদন জানান। শ্রী মোদী বলেন, “বন্ধুগণ, আপনারা জানেন, ২০১৪ সাল থেকে প্রতি বছর ৩১শে অক্টোবর ‘জাতীয় একতা দিবস’ হিসাবে পালন করা হচ্ছে। এই দিন আমাদের দেশের একতা, সংহতি এবং নিরাপত্তা যে কোনও মূল্যে রক্ষা করার বার্তা পৌঁছে দেওয়া হয়। এ বছরও বিগত বছরগুলির মতো ৩১শে অক্টোবর ‘ঐক্যের জন্য দৌড়’ আয়োজন করা হয়েছে। ঐক্যের জন্য দৌড় হ’ল জাতির একতার প্রতীক, যার মাধ্যমে এক ভারত, শ্রেষ্ঠ ভারত গড়ার লক্ষ্যে আমরা অগ্রসর হতে পারি”। “প্রিয় দেশবাসী, সর্দার প্যাটেল একতার সূত্রে গোটা দেশকে ঐক্যবদ্ধ করেছিলেন। একতার মন্ত্র আমাদের জীবনে অত্যন্ত পবিত্র। আমাদের এই বৈচিত্র্যময় দেশে আমরা একতার এই মন্ত্রকে প্রতি ক্ষেত্রে আরও শক্তিশালী করবো। আমার প্রিয় দেশবাসী, আমাদের দেশ একতা এবং সাম্প্রদায়িক সম্প্রীতিকে শক্তিশালী করার ক্ষেত্রে সর্বদা অত্যন্ত সক্রিয়। আমরা যদি আমাদের চারপাশ দেখি, তা হলে এমন বহু উদাহরণ দেখতে পাবো, যেখানে এককভাবে অনেকেই নিরলসভাবে সাম্প্রদায়িক সম্প্রীতি বজায় রাখার লক্ষ্যে কাজ করে চলেছেন”। প্রধানমন্ত্রী আরও বলেন, “বিগত পাঁচ বছরে শুধু দিল্লিতেই নয়, দেশের শত শত শহরে, কেন্দ্রশাসিত অঞ্চলে, রাজ্য রাজধানীতে, জেলাসদরে, এমনকি দ্বিতীয় ও তৃতীয় সারির ছোট ছোট শহরগুলিতেও অসংখ্য পুরুষ ও মহিলা, শহরের লোক, গ্রামের লোক, শিশু, যুবসম্প্রদায়, প্রবীণ নাগরিক, ভিন্নভাবে সক্ষম ব্যক্তিরা – ঐক্যের জন্য দৌড়ে অংশগ্রহণ করেছেন”। ফিট ইন্ডিয়া গড়ে তোলার ওপর গুরুত্ব আরোপ করে প্রধানমন্ত্রী বলেন, ‘ঐক্যের জন্য দৌড়’ একটি অনন্য প্রয়াস, যার মাধ্যমে মন, দেহ ও আত্মা উপকৃত হয়। তিনি বলেন, “ঐক্যের জন্য দৌড় – এ আমরা শুধু দৌড়াই না, আমাদের ফিট ইন্ডিয়া গড়ে তোলার মানসিকতা এর মাধ্যমে প্রতিফলিত হয়। আমরা ‘এক ভারত, শ্রেষ্ঠ ভারত’ – এর সঙ্গে নিজেদের যুক্ত করি। এর মাধ্যমে শুধু আমাদের দেহ-ই নয়, আমাদের মন এবং মূল্যবোধ দেশের একতার সঙ্গে সম্পৃক্ত হয়। এর ফলে, দেশ এক নতুন উচ্চতায় পৌঁছতে পারে”। ‘ঐক্যের জন্য দৌড়’ – এর বিভিন্ন কেন্দ্রের বিষয়ে জানার জন্য runforunity.gov.in – ওয়েবপোর্টালটি চালু করা হয়েছে। এর মাধ্যমে দেশের বিভিন্ন প্রান্তে এই দৌড়ের বিষয়ে বিস্তারিত তথ্য জানা যাবে।
বন্যা বিধ্বস্ত বিহারকে আর্থিক সহায়তা বাবদ ৫০০ কোটির জরুরি অনুদানের ঘোষণা প্রধানমন্ত্রীর

প্রধানমন্ত্রী শ্রী নরেন্দ্র মো দী শনিবার আকাশপথেবিহারের বন্যা বিধ্বস্ত বিভিন্ন এলাকা ঘুরে দেখেন। রাজ্যের ত্রাণ, পুনর্বাসন ও ক্ষতিপূরণমূলক পদক্ষেপ প্রসঙ্গে পূর্ণিয়ায় আয়োজিত এক বৈঠকে খোঁজ খবরও নেন। এতে মুখ্যমন্ত্রী শ্রীনীতিশ কুমার, উপমুখ্যমন্ত্রী শ্রী সুশীল মোদি সহ রাজ্যের শীর্ষ আধিকারিকরাও উপস্থিত ছিলেন। তিনি ভয়াবহবন্যার সঙ্কট থেকে পরিত্রাণের জন্য রাজ্যকে সবধরণের সম্ভাব্য সহায়তার ব্যাপারে আশ্বস্তকরেন। একই সঙ্গে প্রধানমন্ত্রী জরুরি ভিত্তিতে ৫০০ কোটি টাকা অনুদানের ঘোষণাও করেনবিহারের জন্য। তিনি জানান, খুব শিগগিরই এক কেন্দ্রীয় দল রাজ্যে এসে ক্ষয়ক্ষতির পরিমাণনিরূপন করবে। বিশেষত: ক্ষতিগ্রস্ত চাষিদের শস্য বিমার টাকা সহ অন্য ত্রাণ সহায়তার ব্যবস্থাদ্রুত নিশ্চিত করার ব্যাপারে ব্যক্তিগত উদ্যোগের আশ্বাসও দেন। বন্যায় ক্ষতিগ্রস্ত সড়ক যোগাযোগ, বিদ্যুৎব্যবস্থাপনার পরিকাঠামো সারাইয়ের ক্ষেত্রেও কেন্দ্র থেকে সবরকম সহায়তা করা হবে বলেপ্রধানমন্ত্রী আশ্বস্ত করেন। একই সঙ্গে বিধ্বংসী বন্যায় নিহতদের পরিজনকে ২ লক্ষ টাকাও গুরুতর আহতদের ৫০,০০০ টাকা করে মাথাপিছু অনুদান প্রদানের কথাও তিনি ঘোষনা করেন। এদিকে ভারত সফরে আসা নেপালের প্রধানমন্ত্রীশ্রী শেরবাহাদুর দেওবার সঙ্গে প্রধানমন্ত্রী শ্রী নরেন্দ্র মোদির দ্বিপাক্ষিক আলোচনায়সপ্তকোশী উচ্চ বাঁধ প্রকল্প ও সুনকোশী জলাধার তথা জল বিভাজিকা প্রকল্পের বিস্তৃত রিপোর্টযতো দ্রুত সম্ভব প্রস্তুত করার ব্যাপারে সহমত ব্যক্ত করা হয়। উভয় দেশ একই সঙ্গে জলজ মা র এলাকা সমূহ চিহ্নিত করে বন্যা নিয়ন্ত্রণেরপ্রক্রিয়ায় সমন্বয়সাধনের ব্যাপারেও সম্মত হয়। এর ফলে গোটা অঞ্চলের বন্যা নিয়ন্ত্রণব্যবস্থা আরও জোরদার হবে বলেও উভয় দেশের পক্ষে অভিমত ব্যক্ত করা হয়।
উত্তরাখণ্ডে বাস দুর্ঘটনায় প্রধানমন্ত্রীর শোকপ্রকাশ

নয়াদিল্লী, ৫ জুন, ২০২২ প্রধানমন্ত্রী শ্রী নরেন্দ্র মোদী উত্তরাখণ্ডে মর্মান্তিক বাস দুর্ঘটনায় মৃত্যুর জেরে শোকপ্রকাশ করেছেন। প্রধানমন্ত্রীর জাতীয় ত্রাণ তহবিল (পিএমএনআরএফ) থেকে এই বাস দুর্ঘটনায় মৃত পরিবারবর্গ পিছু ২ লক্ষ এবং আহতদের ৫০ হাজার টাকা করে আর্থিক সাহায্যের কথা ঘোষণা করেছেন তিনি। প্রধানমন্ত্রীর কার্যলয় থেকে এক ট্যুইট বার্তায় বলা হয়েছে ; “উত্তরাখণ্ডে বাস দুর্ঘটনা খুবই বেদনাদায়ক। এই দুর্ঘটনায় যারা তাদের প্রিয়জনদের হারিয়েছেন, তাদের প্রতি সমবেদনা জানাই। রাজ্য সরকারের পৌরোহিত্যে স্থানীয় প্রশাসন ঘটনাস্থলে সমস্ত সম্ভাব্য সাহায্যের কাজে যুক্ত রয়েছে : প্রধানমন্ত্রী@নরেন্দ্র মোদী।” “উত্তরাখণ্ডে দুর্ঘটনায় যারা প্রাণ হারিয়েছেন পিএমএনআরএফ থেকে তাদের পরিবারবর্গ পিছু ২ লক্ষ টাকা আর্থিক সাহায্যের কথা ঘোষণা করেছেন প্রধানমন্ত্রী। আহতদের প্রত্যেককে ৫০ হাজার টাকা করে দেওয়া হবে।”
নির্বাচন কমিশনের ব্যালট ইউনিট ও কন্ট্রোলইউনিট সংগ্রহের প্রস্তাবে সম্মতি কেন্দ্রীয় মন্ত্রিসভার

৪,১০,০০০ ব্যালট ইউনিট এবং ৩,১৪,০০০০ কন্ট্রোল ইউনিট কেনার জন্য নির্বাচনকমিশনের প্রস্তাবটি বুধবার অনুমোদিত হল কেন্দ্রীয় মন্ত্রিসভার বৈঠকে।প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত হয় এই বৈঠকটি। ২০১৭-১৮ অর্থবছরের জন্য এই ব্যালট ও কন্ট্রোল ইউনিটগুলি কেনার প্রস্তাব করা হয়েছে। অন্যদিকে,২০১৮-১৯ অর্থ বছরের জন্য ৭১,৭১৬ কন্ট্রোল ইউনিট এবং ৪,৩৫,৩০৬ ব্যালট ইউনিট কেনারযে প্রস্তাব পেশ করা হয়েছিল নির্বাচন কমিশনের পক্ষ থেকে তাতেও আনুষ্ঠানিকভাবেসম্মতি জানায় কেন্দ্রীয় মন্ত্রিসভা। প্রতিটি ব্যালট ইউনিট এবং কন্ট্রোল ইউনিটকেনার জন্য আনুমানিক যথাক্রমে ৭,৭০০ এবং ৯,৩০০ টাকা ব্যয় হবে বলে প্রস্তাবে বলাহয়েছে। এর ফলে, ঐ দুটি অর্থ বছরের জন্য ব্যালট ও কন্ট্রোল ইউনিট কেনার কাজে মোটব্যয়ের পরিমাণ দাঁড়াবে ১,০০৯ কোটি ৬০ লক্ষ টাকা। ব্যাঙ্গালোরের ভারত ইলেক্ট্রনিক্সলিমিটেড এবং হায়দরাবাদের ইলেক্ট্রনিক্স কর্পোরেশন অফ ইন্ডিয়া লিমিটেডের মাধ্যমে এইইউনিটগুলি কেনা হবে। এই প্রক্রিয়ার ফলে পুরনো ইলেক্ট্রনিক ভোটিং মেশিন (ইভিএম)-গুলিপর্যায়ক্রমে বাতিল করে দেওয়া হবে। এগুলি সংগ্রহ করা হয়েছিল ২০০০-০৫ – এই সময়কালে।প্রয়োজনে নতুন ইউনিট সংগ্রহের ক্ষেত্রে সংখ্যার হেরফের ঘটানো প্রয়োজন মনে করলে সেসম্পর্কে সিদ্ধান্ত নেওয়ার ক্ষমতা দেওয়া হয়েছে নির্বাচন কমিশনকে। /
প্রথম ভারত-মধ্য এশীয় শীর্ষ সম্মেলন

প্রধানমন্ত্রী শ্রী নরেন্দ্র মোদী ২৭শে জানুয়ারি ভার্চ্যুয়াল পদ্ধতিতে ভারত-মধ্য এশীয় শীর্ষ সম্মেলনের সূচনা করবেন। কাজাখস্তান, কিরগিজ প্রজাতন্ত্র, তাজিকিস্তান, তুর্কমেনিস্থান ও উজবেকিস্তানের রাষ্ট্রপতিরা সম্মেলনে যোগ দেবেন। ভারত ও মধ্য এশিয়ার দেশগুলির নেতৃবৃন্দের এ ধরনের বৈঠক এই প্রথম। প্রথম ভারত – মধ্য এশীয় শীর্ষ সম্মেলনে সংশ্লিষ্ট অঞ্চলের দেশগুলির সঙ্গে ভারতের ক্রমবর্ধমান যোগাযোগ প্রতিফলিত। এটি ভারতের ‘বর্ধিত প্রতিবেশী’ নীতির অঙ্গ। প্রধানমন্ত্রী ২০১৫ সালে মধ্য এশিয়ার দেশগুলিতে ঐতিহাসিক সফর করেন। পরবর্তীতে দ্বিপাক্ষিক ও বহুপাক্ষিক উচ্চস্তরীয় আলাপ-আলোচনা হয়। তৃতীয় ভারত-মধ্য এশীয় আলোচনায় বিদেশ মন্ত্রীরা এই সম্মেলনের বিষয়ে পরিকল্পনা করেন। নতুন দিল্লিতে অনুষ্ঠিত ১৮-২০ ডিসেম্বর সেই আলোচনায় মধ্য এশিয়ার দেশগুলির সঙ্গে ভারতের সম্পর্ক আরও দৃঢ় করার বিষয়ে আলোচনা হয়। এর আগে ১০ই নভেম্বর নতুন দিল্লিতে আফগানিস্তানের উপর জাতীয় নিরাপত্তা আলোচনা অনুষ্ঠিত হয়েছে। সেই বৈঠকে মধ্য এশিয়ার দেশগুলির জাতীয় নিরাপত্তা পরিষদের সচিবদের মধ্যে আফগানিস্তান নিয়ে একটি অভিন্ন আঞ্চলিক নীতি গ্রহণ করার সিদ্ধান্ত নেওয়া হয়। প্রথম ভারত-মধ্য এশীয় সম্মেলনে সংশ্লিষ্ট অঞ্চলের দেশগুলির সঙ্গে ভারতের সম্পর্ক যাতে নতুন উচ্চতায় পৌঁছায়, তার জন্য কি কি পদক্ষেপ নেওয়া যায় – তা নিয়ে আলোচনা হবে। বৈঠকে সংশ্লিষ্ট অঞ্চলের নিরাপত্তা পরিস্থিতি সহ আঞ্চলিক ও আন্তর্জাতিক স্বার্থ সংশ্লিষ্ট বিভিন্ন বিষয় নিয়ে মতবিনিময় হবে। ভারত ও মধ্য এশিয়ার দেশগুলির মধ্যে সর্বাঙ্গীণ ও স্থায়ী সম্পর্কের জন্য এই সম্মেলন অত্যন্ত গুরুত্বপূর্ণ। সংশ্লিষ্ট দেশগুলির নেতৃবৃন্দের অংশগ্রহণের মাধ্যমে এটি প্রতিফলিত হবে।
চেন্নাই মেট্রোরেল প্রকল্পের প্রথম পর্যায়ের করিডর-১ – এর নির্মাণে অনুমোদন কেন্দ্রীয় মন্ত্রিসভার

ওয়াশারমানপেত থেকে উইমকোনগর পর্যন্ত চেন্নাই মেট্রোরেল প্রকল্পের প্রথম পর্যায়ের নির্মাণ সংক্রান্ত প্রস্তাবটি আজ অনুমোদিত হল প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে। এই পর্যায়ে ৯.০৫১ কিলোমিটার দীর্ঘ প্রথম রেলপথ নির্মাণে ব্যয় হবে ৩ হাজার ৭৭০ কোটি টাকা। প্রস্তাবিত এই প্রকল্পটি রূপায়ণের দায়িত্ব কেন্দ্রীয় সরকার ও সংশ্লিষ্ট রাজ্য সরকারের। সমান অংশীদারিত্বের ভিত্তিতে ২০১৮’র মধ্যে এই প্রকল্পের এই পর্যায়টি্র কাজ শেষ হওয়ার কথা।
ভারতীয় বায়ুসেনার মার্শাল অর্জন সিং-কেহাসপাতালে গিয়ে দেখে এলেন প্রধানমন্ত্রী; কামনা করলেন তাঁর দ্রুত আরোগ্যের

নয়া দিল্লি: নয়া দিল্লিরসেনা হাসপাতালে (আর.এন্ড আর.) গুরুতর অসুস্থ হয়ে ভর্তি হওয়া ভারতীয় বায়ুসেনারমার্শাল অর্জন সিং-কে দেখে এলেন প্রধানমন্ত্রী শ্রী নরেন্দ্র মোদি| প্রধানমন্ত্রীতাঁর পরিবার পরিজনদের সঙ্গেও সাক্ষাত করেন এবং তাঁর দ্রুত আরোগ্যের কামনা করেন| প্রধানমন্ত্রী তাঁর ট্যুইট বার্তায় বলেছেন, “ভারতীয় বায়ুসেনারমার্শাল অর্জন সিং-কে দেখার জন্য আর. এন্ড আর. হাসপাতালে গিয়েছিলাম, তিনিগুরুতরভাবে অসুস্থ| আমি তাঁর পরিবারের সদস্যদের সঙ্গেও সাক্ষাত করেছি| ভারতীয় বায়ুসেনার মার্শাল অর্জন সিং-এর দ্রুতআরোগ্যের জন্য আমরা সবাই প্রার্থনা করছি| চিকিৎসকগণও তাঁদের সাধ্যমত করে চলেছেন|”
‘সত্যাগ্রহথেকে স্বচ্ছাগ্রহ’ – আগামীকাল বিহারে এক অনুষ্ঠানে ভাষণ দেবেন প্রধানমন্ত্রী

বিহারেচম্পারণ সত্যাগ্রহের শতবার্ষিকী উদযাপনের সমাপ্তি অনুষ্ঠানে আগামীকাল যোগ দেবেনপ্রধানমন্ত্রী শ্রী নরেন্দ্র মোদী। এই উপলক্ষে তিনি মোতিহারিতে ২০ হাজার ‘স্বচ্ছাগ্রহী’অর্থাৎ, ‘পরিচ্ছন্নতার দূত’দের উদ্দেশে ভাষণ দেবেন। গ্রাম পর্যায়ে সমষ্টিস্বাস্থ্য ব্যবস্থার প্রসার ও রূপায়ণে ‘স্বচ্ছাগ্রহী’দের ভূমিকা যথেষ্টগুরুত্বপূর্ণ। তাঁরাই হলেন এই আন্দোলনের এক বিশেষ সেনানী যাঁরা পরিচ্ছন্নতাসম্পর্কে সকলকে উৎসাহদান করেন। প্রকাশ্য এবং উন্মুক্ত স্থানে প্রাকৃতিক কাজকর্মেরঅভ্যাস মুক্ত এক নতুন ভারত গঠনের তাঁরা হলেন এক বিশেষ চালিকাশক্তি। প্রসঙ্গতউল্লেখ্য, আজ থেকে ১০০ বছর আগে ১৯১৭-র ১০ এপ্রিল চম্পারণ সত্যাগ্রহের সূচনাকরেছিলেন মহাত্মা গান্ধী। নীল চাষে ভারতীয় কৃষকদের বাধ্য করার জন্য ব্রিটিশ সরকারেরবিরুদ্ধে জেহাদ ঘোষণা করেছিলেন তিনি। সরব হয়েছিলেন দেশের কৃষকদের অধিকার রক্ষার স্বার্থে।এই আন্দোলনের স্মরণে যে শতবার্ষিকী উদযাপনের আয়োজন করা হয়েছিল, আগামীকালই তারআনুষ্ঠানিক সমাপ্তি। এই স্মরণানুষ্ঠানের আগামীকাল আনুষ্ঠানিক পরিসমাপ্তি ঘটবে ‘সত্যাগ্রহথেকে স্বচ্ছাগ্রহ’ আন্দোলনের আহ্বান জানিয়ে। এইউপলক্ষে কয়েকটি উন্নয়ন প্রকল্পেরও এদিন সূচনা করবেন প্রধানমন্ত্রী।
গুজরাটি নববর্ষের সূচনায় শুভেচ্ছা ও অভিনন্দন প্রধানমন্ত্রীর

গুজরাটি নববর্ষের সূচনায় রাজ্যবাসীকে শুভেচ্ছা ও অভিনন্দন জানিয়েছেনপ্রধানমন্ত্রী শ্রী নরেন্দ্র মোদী। এক বার্তায় তিনি বলেছেন : “বিশ্বের বিভিন্ন প্রান্তে বসবাসকারী গুজরাটিদের জানাই ‘সাল মুবারক’। আগতবছরটি আপনাদের সকলের কাছে সুখ, সমৃদ্ধি এবং আশা-আকাঙ্খা চরিতার্থ হওয়ার বার্তা বহনকরে আনুক এই প্রার্থনা জানাই”। উল্লেখ্য, দিওয়ালির পরেই গুজরাটিদের নববর্ষের সূচনা হয়।
প্রধানমন্ত্রী নারী শক্তি পুরস্কার প্রাপকদের সঙ্গেআলাপচারিতা করেছেন

প্রধানমন্ত্রী শ্রী নরেন্দ্র মোদী আজ নারী শক্তি পুরস্কার প্রাপকদের সঙ্গেদেখা করে তাদের সঙ্গে এক আলাপচারিতায় মিলিত হন। প্রধানমন্ত্রী বলেন ‘সেবা পরমধর্ম’ হচ্ছে আমাদের দেশের সংস্কৃতির অঙ্গ। প্রধানমন্ত্রী বলেন যে, পুরস্কার প্রাপকরা অন্যদের সেবা করার জন্য তাঁদেরজীবন উৎসর্গ করেছেন। যাঁরা তাঁদের কাজে উপকৃত হয়েছেন, পুরস্কার প্রাপকদের অবদানতাঁদের চেয়েও বেশি। তাঁরা সমাজের কাছে অনুপ্রেরণা স্বরূপ। প্রধানমন্ত্রী বলেন, দেশবর্তমানে নিঃস্বার্থ সেবার প্রতিমূর্তি ভগিনী নিবেদিতার সার্ধশততম বার্ষিকী উদযাপনকরছে। তিনি বলেন মানুষকে সেবা ভারতীয় ঐতিহ্যের অঙ্গ। ধর্মশালা, গোশালা প্রভৃতিউদ্যোগের মধ্য দিয়ে এবং বিভিন্ন ক্ষেত্রে শিক্ষার উদ্যোগের মধ্যেও তা প্রতিফলিতহয়। শ্রীমতী মানেকা গান্ধী কেন্দ্রীয় মহিলা ও শিশু বিকাশ মন্ত্রী উপস্থিতছিলেন।
অ্যাপটা-র চতুর্থ পর্যায়ের মূল্য নির্ধারণ সম্পর্কিত সুযোগ-সুবিধাবিনিময়ের প্রস্তাব অনুমোদিত কেন্দ্রীয় মন্ত্রিসভার বৈঠকে

এশীয়-প্রশান্ত মহাসাগরীয় বাণিজ্য চুক্তি (অ্যাপটা) এবং সংশ্লিষ্টসংশোধনী ব্যবস্থাগুলির আওতায় চতুর্থ পর্যায়ের মূল্য নির্ধারণ সম্পর্কিতসুযোগ-সুবিধা বিনিময়ের প্রস্তাবটি আজ অনুমোদিত হল প্রধানমন্ত্রী শ্রী নরেন্দ্রমোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে। পূর্বে ‘ ব্যাংকক চুক্তি ’ নামে পরিচিতঅ্যাপটা হল রাষ্ট্রসঙ্ঘের এশিয়া ও প্রশান্ত মহাসাগর অঞ্চলের জন্য রাষ্ট্রসঙ্ঘেরআর্থ-সামাজিক কমিশনের (ইউনেস্ক্যাপ) এক বিশেষ উদ্যোগ। সংশ্লিষ্ট অঞ্চলের উন্নয়নশীলদেশগুলির মধ্যে মূল্য নির্ধারণ সম্পর্কিত সুযোগ-সুবিধা বিনিময়ের মাধ্যমেব্যবসা-বাণিজ্যের প্রসারই এই উদ্যোগের বিশেষ লক্ষ্য ও উদ্দেশ্য। বর্তমানেঅ্যাপটা-র আওতায় রয়েছে ভারত, বাংলাদেশ, চিন, গণপ্রজাতন্ত্রী লাওস, কোরিয়াসাধারণতন্ত্র ও শ্রীলঙ্কা – এই ছ ’ টি দেশ। এ পর্যন্ত এই উদ্যোগের আওতায় বাণিজ্য চুক্তি সম্পাদন ও বিনিময়সংক্রান্ত তিন দফায় আলাপ-আলোচনা অনুষ্ঠিত হয়েছে। অ্যাপটা-র মন্ত্রক পর্যায়েরপরিষদের চতুর্থ আলোচনা-বৈঠকটি অনতিবিলম্বেই অনুষ্ঠিত হবে বলে আশা করা হচ্ছে।
বারাণসীর জাতীয় বীজ গবেষণা ও প্রশিক্ষণ কেন্দ্রের ক্যাম্পাসে ধান ও চাল গবেষণা সম্পর্কিত প্রতিষ্ঠান গড়ে তোলার প্রস্তাবে সম্মতিকেন্দ্রীয় মন্ত্রিসভার

বারাণসীর জাতীয় বীজ গবেষণা ও প্রশিক্ষণ কেন্দ্রে (এনএসআরটিসি)দক্ষিণ এশীয় আঞ্চলিক কেন্দ্রের(আইএসএআরসি)আন্তর্জাতিক ধান ও চাল গবেষণা সংস্থা (আইআরআরআই) স্থাপনের প্রস্তাবেসম্মতি দিল কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর নেতৃত্বেঅনুষ্ঠিত মন্ত্রিসভার আজকের বৈঠকে এ সম্পর্কিত একটি সিদ্ধান্ত গ্রহণ করা হয়। মন্ত্রিসভারকাছে পেশ করা প্রস্তাবে বারাণসীতে একটি অত্যাধুনিক গবেষণাগারের সুযোগগুলিধান ওচালের মূল্য সংযোজন সম্পর্কিত উৎকর্ষ কেন্দ্র গড়ে তোলার কথা বলা হয় যাতে পূর্বভারতে ধান ও চাল গবেষণা সংক্রান্ত এটিই হবে প্রথম আন্তর্জাতিক মানের একটিপ্রতিষ্ঠান। সংশ্লিষ্ট অঞ্চলে ধানের উৎপাদন নিরন্তর রাখার কাজেও বিশেষ ভূমিকাথাকবে এই সংস্থাটির। পূর্ব ভারতে খাদ্যোৎপাদন এবং দক্ষতা বিকাশের ক্ষেত্রে এইকেন্দ্রটি বিশেষ পথ প্রদর্শকের ভূমিকা পালন করবে বলে মনে করাহচ্ছে। /
মণিপুর রাজ্যের প্রতিষ্ঠা দিবসে শুভেচ্ছা ও অভিনন্দন প্রধানমন্ত্রীর

“রাজ্য প্রতিষ্ঠাদিবস উপলক্ষে মণিপুরবাসীকে অভিনন্দন। আনন্দ ও সমৃদ্ধিরআশীর্বাদ মণিপুরের ওপর সর্বদাই বর্ষিত হবে এই আশা পোষণ করি।” – এই বার্তার মাধ্যমেমণিপুরবাসীকে শুভেচ্ছা ও অভিনন্দন জানিয়েছেন প্রধানমন্ত্রী শ্রী নরেন্দ্র মোদী। শনিবার দিনটি ছিলএকটি রাজ্য হিসেবে মণিপুরের প্রতিষ্ঠা দিবস। /
সোমনাথ মন্দিরকে ঘিরে কয়েকটি পর্যটন আকর্ষণ গড়ে তোলার প্রস্তাব প্রধানমন্ত্রীর

সোমনাথ মন্দিরকে দেশের একটি অন্যতম প্রধান ধর্মীয় পর্যটন আকর্ষণ হিসেবে তুলে ধরার ওপর জোর দিয়েছেন প্রধানমন্ত্রী শ্রী নরেন্দ্র মোদী। সেইসঙ্গে, তিনি প্রস্তাব করেছেন একটি অত্যাধুনিক সংগ্রহশালা ও প্রেক্ষাগৃহ গড়ে তোলার। মঙ্গলবার দিল্লিতে সোমনাথ ট্রাস্টের এক বৈঠকে যোগ দিয়ে এই প্রস্তাব পেশ করেন প্রধানমন্ত্রী। শ্রী কেশুভাই প্যাটেলের সভাপতিত্বে অনুষ্ঠিত হয় ট্রাস্টের এই বৈঠক। ট্রাস্টের সদস্য হিসেবে প্রধানমন্ত্রী শ্রী নরেন্দ্র মোদী, শ্রী এল কে আদবানী, শ্রী হর্ষ বর্ধন নেওটিয়া এবং শ্রী পি কে লহরি এদিনের বৈঠকে যোগ দেন। বৈঠকে সোমনাথ, দিউ এবং গির লায়ন সাফারিকে যুক্ত করে একটি আকর্ষণীয় পর্যটন সার্কিট গড়ে তোলারও প্রস্তাব দেন প্রধানমন্ত্রী। এছাড়া, আরও বেশ কয়েকটি পর্যটন আকর্ষণ গড়ে তোলার সিদ্ধান্ত নেওয়া হয় ট্রাস্টের পক্ষ থেকে। বৈঠকে ট্রাস্টের চেয়ারম্যান হিসেবে শ্রী কেশুভাই প্যাটেলকে পুনর্নিয়োগ করা হয় ২০১৬ সালের জন্য। অছি হিসেবে নিযুক্ত করা হয় শ্রী অমিত শাহকে। anuary, 2016
রাষ্ট্রপতিভবনে গ্রন্থ প্রকাশ অনুষ্ঠানে প্রধানমন্ত্রী

রবিবাররাষ্ট্রপতি ভবনে এক গ্রন্থ প্রকাশ অনুষ্ঠানে যোগ দেন প্রধানমন্ত্রী শ্রী নরেন্দ্রমোদী। ‘রাষ্ট্রপতি ভবন : রাজ থেকে স্বরাজ’ বইটিআনুষ্ঠানিকভাবে প্রকাশ করে তার প্রথম কপিটি তিনি তুলে দেন রাষ্ট্রপতির হাতে। এইউপলক্ষে রাষ্ট্রপতি শ্রী প্রণব মুখোপাধ্যায়কে জন্মদিনের শুভেচ্ছাও জানানপ্রধানমন্ত্রী। তাঁরপ্রধানমন্ত্রীত্বের সূচনাকালে রাষ্ট্রপতি শ্রী মুখোপাধ্যায় তাঁকে যেভাবে পরামর্শদিয়ে সাহায্য করেছেন তার স্মৃতিচারণ করেন শ্রী নরেন্দ্র মোদী। তিনি আশা প্রকাশ করেবলেন যে রাষ্ট্রপতি শ্রী মুখোপাধ্যায়ের অভিজ্ঞতা থেকে দীর্ঘকাল বিশেষভাবে লাভবানহবেন দেশবাসী। রাষ্ট্রপতি প্রণব মুখোপাধ্যায়ের সঙ্গে কাজের সুযোগ লাভ এবং অনেকবিষয়েই শিক্ষা ও জ্ঞান অর্জনের ঘটনা নিঃসন্দেহে তাঁর জীবনে এক সৌভাগ্য বলে মনেকরেন প্রধানমন্ত্রী। শ্রীমোদী আরও বলেন যে ঐ অনুষ্ঠানে প্রকাশিত তিনটি গ্রন্থেই রাষ্ট্রপতি ভবনের বিভিন্নদিক তুলে ধরা হয়েছে। রাষ্ট্রপতি ভবনের ইতিহাস এবং সেখানে যাঁরা বসবাস করে এসেছেনতাঁদের জীবন ও কাজকর্মের এক বিশেষ আলেখ্য স্থান পেয়েছে ঐ বইগুলিতে। তথ্যও সম্প্রচার সচিব শ্রী অজয় মিত্তল ‘রাজ থেকে স্বরাজ’ বইটির প্রকাশে নানাভাবেসাহায্য করেছেন। বই তিনটি প্রকাশিত হয়েছে তথ্য ও সম্প্রচার মন্ত্রকের প্রকাশনাবিভাগ থেকে।
শেখ নওয়াফ আল-আহমেদ আল-জাবের আল-সাবাহকে প্রধানমন্ত্রীর অভিনন্দন

প্রধানমন্ত্রী শ্রী নরেন্দ্র মোদী কুয়েতের আমীরের দায়িত্বভার গ্রহণের জন্য শেখ নওয়াফ আল-আহমেদ আল-জাবের আল-সাবাহকে অভিনন্দন জানিয়েছেন। শ্রী মোদী যুবরাজ হিসেবে দায়িত্ব গ্রহণের জন্য শেখ মিশাল আল-আহমেদ আল-জাবের আল-সাবাহকেও অভিনন্দন জানিয়েছেন। প্রধানমন্ত্রী বলেছেন, “কুয়েতের আমীরের দায়িত্বভার গ্রহণের জন্য শেখ নওয়াফ আল-আহমেদ আল-জাবের আল-সাবাহকে অভিনন্দন ও শুভেচ্ছা জানাই। যুবরাজ হিসেবে দায়িত্ব গ্রহণের জন্য আমি শেখ মিশাল আল-আহমেদ আল-জাবের আল-সাবাহকেও অভিনন্দন জানাই। আমি নিশ্চিত, তাঁদের নেতৃত্বে কুয়েত, আন্তর্জাতিক ক্ষেত্রে তার গুরুত্বপূর্ণ ভূমিকা অব্যাহত রাখবে এবং ভারত ও কুয়েতের মধ্যে ঐতিহাসিক সৌহার্দ্যমূলক সম্পর্ককে তাঁরা আরো দৃঢ় করবেন।“
৩২তম ‘প্রগতি’ মতবিনিময়ে পৌরহিত্য করলেন প্রধানমন্ত্রী

প্রধানমন্ত্রী শ্রী নরেন্দ্র মোদী আজ ২০২০ সালের ‘প্রগতি’র প্রথম বৈঠকে পৌরহিত্য করেন। কেন্দ্র ও রাজ্য সরকারগুলির সক্রিয় প্রশাসন এবং বিভিন্ন প্রকল্প নির্দিষ্ট সময়ে রূপায়ণের লক্ষ্যে তথ্য ও যোগাযোগ প্রযুক্তি নির্ভর বহুস্তরীয় প্ল্যাটফর্ম ‘প্রগতি’র এটি ছিল ৩২তম মতবিনিময় কর্মসূচি। ‘প্রগতি’র আজকের বৈঠকে প্রধানমন্ত্রী মোট ১১টি বিষয় নিয়ে আলোচনা করেন। এর মধ্যে নয়টি বকেয়া প্রকল্প। তিনটি কেন্দ্রীয় মন্ত্রকের সঙ্গে সংশ্লিষ্ট ২৪ হাজার কোটি টাকার এই নয়টি প্রকল্প ওড়িশা, তেলেঙ্গানা, মহারাষ্ট্র, ঝাড়খণ্ড, বিহার, কর্ণাটক, অন্ধ্রপ্রদেশ, কেরল ও উত্তরপ্রদেশ – এই নয়টি রাজ্যে ছড়িয়ে রয়েছে। এই প্রকল্পগুলির মধ্যে তিনটি রেল মন্ত্রকের, পাঁচটি সড়ক পরিবহণ ও মহাসড়ক মন্ত্রকের এবং একটি পেট্রোলিয়াম ও প্রাকৃতিক গ্যাস মন্ত্রকের। পিএমজেজেবিওয়াই এবং পিএমএসবিওয়াই বিমা প্রকল্পগুলির অগ্রগতির পর্যালোচনা ‘প্রগতি’ বৈঠকে প্রধানমন্ত্রী অর্থ দপ্তরের ‘প্রধানমন্ত্রী জীবন জ্যোতি বিমা যোজনা’ (পিএমজেজেবিওয়াই) এবং ‘প্রধানমন্ত্রী সুরক্ষা বিমা যোজনা’ (পিএমএসবিওয়াই) দুটির বিভিন্ন অভিযোগের বিষয়গুলি খতিয়ে দেখেন। তিনি অপরাধ এবং অপরাধী অনুসন্ধান পরিকাঠামো ও ব্যবস্থাপনা (সিসিটিএনএস) প্রকল্পটির অগ্রগতি খতিয়ে দেখেন। এই প্রকল্পটি ই-গভর্ন্যান্সের মাধ্যমে সমন্বিত ও সুসংহত পুলিশি ব্যবস্থা। এর আগে ৩১তম ‘প্রগতি’ বৈঠকে প্রধানমন্ত্রী ১২ লক্ষ ৩০ হাজার কোটি টাকার মোট ২৬৯টি প্রকল্পের অগ্রগতি পর্যালোচনা করেছিলেন। তিনি ১৭টি বিভিন্ন ক্ষেত্রের আওতাধীন ৪৭টি সরকারি প্রকল্প এবং যোজনার বিভিন্ন অভিযোগের বিষয়গুলিও খতিয়ে দেখেন। /
ভারতীয় মহিলা টেবিল টেনিস দল কমনওয়েথ সোনা জেতায়প্রধানমন্ত্রীর অভিনন্দন

প্রধানমন্ত্রী শ্রী নরেন্দ্র মোদী কমনওয়েলথ গেমস্‌-এ সোনা জেতায় ভারতীয়মহিলা টেবিল টেনিস দলকে অভিনন্দন জানিয়েছেন। এক বার্তায় তিনি বলেছেন, “ভারতীয় মহিলা টেবিল টেনিস দলের যথার্থ প্রাপ্য ওঐতিহাসিক সোনা জয়! গোটা দলকে অভিনন্দন। এই কৃতিত্বে আনন্দিত”।